**«Татарстан Республикасында шәһәр төзелеше эшчәнлеге турында»**

**Татарстан Республикасы Законына үзгәрешләр кертү хакында**

Татарстан Республикасы

Дәүләт Советы тарафыннан

2022 елның 10 февралендә

кабул ителде

**1 статья**

«Татарстан Республикасында шәһәр төзелеше эшчәнлеге турында» 2010 елның 25 декабрендәге 98-ТРЗ номерлы Татарстан Республикасы Законына (Татарстан Дәүләт Советы Җыелма басмасы, 2010, № 12 (II өлеш); 2011, № 10 (I өлеш); 2012, № 3; 2014, № 5, № 6 (II өлеш), № 7, № 11 (I өлеш); 2015, № 4; Татарстан Республикасы законнар җыелмасы, 2017, № 41 (I өлеш), № 85 (I өлеш); 2018, № 22 (I өлеш), № 38 (I өлеш), № 92 (I өлеш); 2019, № 49 (I өлеш); 2020, № 1   
(I өлеш), № 4 (I өлеш), № 26 (I өлеш), № 87 (I өлеш); 2021, № 29 (I өлеш), № 77   
(I өлеш), № 93 (I өлеш); 2022, № 3 (I өлеш) түбәндәге үзгәрешләрне кертергә:

1) 21 статьяның 3 өлешендә:

а) түбәндәге эчтәлекле 91 пункт өстәргә:

«91) тәмамланмаган капиталь төзелеш объектларының региональ реестрын булдыру һәм алып бару;»;

б) түбәндәге эчтәлекле 92 пункт өстәргә:

«92) капиталь төзелеш объекты Татарстан Республикасы милкендә булган очракта, капиталь төзелеш объекты авария хәлендә һәм сүтелергә яисә реконструкцияләнергә тиеш дип тану турында карар кабул итү;»;

2) түбәндәге эчтәлекле 197 статья өстәргә:

|  |  |
| --- | --- |
| «197 статья. | **Төзелүе, реконструкцияләнүе тулысынча яисә өлешчә Татарстан Республикасы бюджеты, җирле бюджет акчалары исәбеннән гамәлгә ашырыла торган тәмамланмаган төзелеш объектлары** |

1. Төзелүе, реконструкцияләнүе тулысынча яисә өлешчә Татарстан Республикасы бюджеты, җирле бюджет акчалары исәбеннән гамәлгә ашырыла торган һәм төзелеп, реконструкцияләнеп бетмәгән тәмамланмаган төзелеш объекты, аның турындагы белешмәләр Россия Федерациясе Шәһәр төзелеше кодексының   
5534 статьясындагы 1 өлешендә каралган нигезләр буенча тәмамланмаган капиталь төзелеш объектларының региональ реестрына кертелгән көннән алып, тәмамланмаган капиталь төзелеш объекты итеп таныла.

2. Татарстан Республикасы Министрлар Кабинетының норматив хокукый актында, Россия Федерациясе Шәһәр төзелеше кодексының 5534 статьясындагы   
1 өлешендә каралган нигезләр белән бергә, төзелеп, реконструкцияләнеп бетмәгән капиталь төзелеш объектларын төзелүе, реконструкцияләнүе тулысынча яисә өлешчә Татарстан Республикасы бюджеты, җирле бюджет акчалары исәбеннән гамәлгә ашырылган тәмамланмаган капиталь төзелеш объектларына кертүнең башка нигезләре каралырга мөмкин.

3. Төзелүе, реконструкцияләнүе тулысынча яисә өлешчә Татарстан Республикасы бюджеты, җирле бюджет акчалары исәбеннән гамәлгә ашырылган һәм төзелеп, реконструкцияләнеп бетмәгән капиталь төзелеш объектлары әлеге статьяның 4 өлешендә күрсәтелгән тәмамланмаган капиталь төзелеш объектларының региональ реестрына кертелергә тиеш тәмамланмаган капиталь төзелеш объектларына карый.

4. Татарстан Республикасы Министрлар Кабинетының норматив хокукый актында төзелүе, реконструкцияләнүе тулысынча яисә өлешчә Татарстан Республикасы бюджеты, җирле бюджет акчалары исәбеннән гамәлгә ашырылган тәмамланмаган капиталь төзелеш объектлары кертелә торган тәмамланмаган капиталь төзелеш объектларының региональ реестрын алып бару каралырга мөмкин.

5. Тәмамланмаган капиталь төзелеш объектларының региональ реестрын булдыру һәм алып бару тәртибе, аңа кертелә торган белешмәләр, мондый белешмәләрне бирү тәртибе Татарстан Республикасы Министрлар Кабинетының норматив хокукый акты белән билгеләнә.».

**2 статья**

Әлеге Закон рәсми басылып чыккан көненнән үз көченә керә.

Татарстан Республикасы

Президенты Р.Н. Миңнеханов

Казан, Кремль

2022 ел, 21 февраль

№ 3-ТРЗ